รู้จักร้านนี้เพราะมีคนแนะนำให้ไปทานพายมะนาว ตอนไปครั้งแรกไม่ได้คาดหวังอะไรมากคิดว่าคงเหมือนร้านอื่นๆ ครั้งแรกลองสั่งพายมะนาวกับชาเย็น1แก้ว (ชาเย็นราคาแพงไปหน่อยถ้าเทียบกับคุณภาพ) เมื่อได้ลองชิมพายมะนาวรู้สึกเหมือนได้ขึ้นสวรรค์เลยทีเดียว ฐานเป็นแป้งพายบางๆ วางทับด้วยครีมมะนาวรสชาติเปรี้ยวกระตุ้นต่อมน้ำลายให้ทำงาน ตัดรสเปรี้ยวด้วยเมอแรงค์หวานหอมชั้นบนสุด ทุกอย่างช่างลงตัวจริงๆ เพื่อนๆรู้รึป่าว ผมติดใจพายมะนาวมากถึงขั้นไปกิน3ครั้งใน1สัปดาห์(OMGทำอะไรลงไปเนี่ยยย) 
อาทิตย์ต่อมาซื้อพายเป็นของขวัญวันเกิดเพื่อน จึงได้ชิมพายทุกรสในร้านเลย สำหรับพายอื่นๆในร้านรสชาติก็โอเคนะ เห็นมีหลายคนรีวิวว่าพายมะพร้าวอ่อนกับพายแมคคาเดเมียอร่อย ผมว่าพายมะพร้าวอ่อนรสชาติธรรมดา ส่วนพายแมคคาเดเมียนี่เหมาะสำหรับคนชอบทานหวานๆ ถ้าจะทานทีรามิสึระวังสำลักผงโกโก้นะคับ
นอกจากพายแล้วยังมีเค้ก เครื่องดื่มชากาแฟเหมือนร้านทั่วไป และยังมีผงชากุหลาบ ขายด้วยราคา250บาท
มีwifiให้บริการ หลังจากสั่งแล้วทางร้านจะขอเก็บเงินทันทีนะคับจะนั่งนานเท่าไหร่ก็ได้ สามารถนั่งไก้ทุกโต๊ะรอบๆร้านเลย ร้านนี้ไม่มีที่จอดรถ ริมถนนจะมีป้ายบอกทางเข้าอยู่ ต้องสังเกตดีๆ คนไม่เยอะคับ

*****แนะนำว่าถ้าหากมาเที่ยวเชียงใหม่ต้องมาลองร้านนี้ให้ได้